समाधान की ओर अगली सिटिंगमें मैंने वर्षा को अकेले ही बुलाया। मैंने उसे समझाया कि तुम करीबी दोस्तों के साथ खुलकर अपने दिल की बातें शेयर करो। तुम्हारी मम्मी की पुरानी सोच को बदलना थोडा मुश्किल है लेकिन दिन-रात ऐसी नकारात्मक बातें सुनकर उन्हें अपने दिल में दबाए रखना तुम्हारे मानसिक स्वास्थ्य के लिए बहुत घातक होगा। इसलिए अगर उनकी किसी बात से तुम्हारी भावनाएं आहत होती हैं तो अपने करीबी दोस्तों के साथ ऐसे अनुभव शेयर करने में कोई बुराई नहीं है। दोस्तों के साथ कभी वीकेंडआउटिंगपर निकल जाओ और हमेशा खुशरहने की कोशिश करो। यह सच है कि मम्मी के ऐसे व्यवहार से तुम्हें परेशानी होती है पर तुम्हें उनकी जो बातें नापसंद हों, उन्हें नजरअंदाज करने की कोशिश करो। लगभग दो महीने बाद जब वर्षा मुझसे मिलने आई तो वह काफी खुशनजर आ रही थी। उसने बताया कि अब वह अच्छा महसूस कर रही है और मां के साथ उसके रिश्ते में सहजता आने लगी है।